Na temelju Odluke o raspisivanju javnog natječaja za prodaju rabljenog vozila u vlasništvu Općine Gornja Rijeka KLASA: 406-01/21-01/04, URBROJ: 2137/25-21-1 od 25. veljače 2021. godine, Povjerenstvo za provedbu natječaja objavljuje

**JAVNI NATJEČAJ**

**za prodaju rabljenih vozila u vlasništvu Općine Gornja Rijeka**

1. **PREDMET JAVNOG NATJEČAJA**

Predmet ovog natječaja je prodaja rabljenih vozila u vlasništvu Općine Gornja Rijeka. Sva vozila su neregistrirana i neispravna te se prodaju kako slijedi:

|  |  |  |  |
| --- | --- | --- | --- |
| **Marka:** | **ZASTAVA 35.8** | **VW POLO CLASSIC 1.4** | **FORD FIESTA 1.8d** |
| Vrsta vozila: | N1-Teretni automobil | M1 - osobni automobil | M1 - osobni automobil |
| Tip i model vozila: | 35.8 AD | Polo Classic 1.4 | Fiesta, 1.8 ambiente |
| Snaga motora [kW]: | 60 | 44 | 43 |
| Broj šasije: | B086777 | WVWZZZ6KZXR537710 | WF0BXXGAFBRR61176 |
| Oblik karoserije: | Otvoreno s ceradom | zatvoreni | zatvoreni |
| Godina proizvodnje: | 1990. | 1998. | 1994. |
| Mjesta za sjedenje: | 3 | 5 | 5 |
| Početna cijena: | 1.894,90 kuna | 1.787,02 kuna | 1.511,90 kuna |

1. **NAČIN I UVJETI PRODAJE**

Prodaja se obavlja prikupljanjem pisanih ponuda, fizičkih osoba ili pravnih osoba sa sjedištem u Republici Hrvatskoj.

Prodaja vozila odvija se po načelu „viđeno-kupljeno“, što isključuje sve naknadne prigovore kupca.

Vozilo svaki zainteresirani ponuditelj može razgledati, uz prethodnu telefonsku najavu na broj 048/855-021, svaki radni dan u Općini Gornja Rijeka, Trg Sidonije Rubido Erdody 3, Gornja Rijeka.

Dodatne informacije o vozilu zainteresirani ponuditelji mogu dobiti na telefon 048/855-021.

Ponuditelj/kupac pored ugovorene cijene snosi i sve troškove vezano za ovjeru Ugovora o prodaji vozila, porez na promet motornih vozila kao i sve ostale troškove.

1. **SADRŽAJ PONUDE**

Ponuda mora biti dostavljena u pisanom obliku te obavezno sadržavati:

* popunjeni ponudbeni list koji se nalazi u dodatku ovog natječaja (ime i prezime ponuditelja fizičke osobe odnosno naziv ponuditelja pravne osobe)
* presliku osobne iskaznice ponuditelja fizičke osobe, odnosno presliku izvatka iz sudskog, obrtnog i drugog registra za ponuditelja pravnu osobu

1. **DOSTAVLJANJE PONUDA**

Pisane ponude dostavljaju se putem pošte preporučeno ili osobno u zatvorenoj omotnici uz navedenu naznaku adresu:

Općina Gornja Rijeka, Trg Sidonije Rubido Erdody 3, 48268 Gornja Rijeka, s naznakom „Natječaj za prodaju rabljenih vozila“.

**Rok za podnošenje prijava na natječaj je osam dana od dana objave natječaja na web stranici Općine Gornja Rijeka.**

Nepotpune ponude, kao i ponude zaprimljene nakon gore navedenog roka, neće se razmatrati.

1. **ODABIR PONUDITELJA**

Najpovoljnijom ponudom smatrat će se ona koja sadrži najvišu ponuđenu kupoprodajnu cijenu uz uvjet da ponuda sadržava sve elemente utvrđene točkom III. ovoga natječaja.

Ukoliko dva ili više ponuditelja ponude isti najviši iznos kupoprodajne cijene, povoljnijom ponudom smatrati će se ponuda ponuditelja koja je ranije zaprimljena.

1. **OSTALE NAPOMENE**

Svi ponuditelji biti će pismenim putem obaviješteni o rezultatima natječaja u roku od osam dana od dana donošenja odluke o odabiru.

Po zaprimanju Odluke o izboru najpovoljnije ponude, izabrani ponuditelj je dužan najkasnije u roku od osam dana pristupiti sklapanju Ugovora o kupoprodaji rabljenog vozila sa Općinom Gornja Rijeka te uplatiti cjelokupni ponuđeni iznos kupoprodajne cijene na IBAN račun Općine Gornja Rijeka HR2923600001861800000.

Ako najpovoljniji ponuditelj ne uplati cjelokupni iznos ponuđene kupoprodajne cijene ili ne pristupi sklapanju kupoprodajnog ugovora u utvrđenom roku, smatrati će se da je odustao od ponude.

U tom slučaju sklapanje kupoprodajnog ugovora za vozilo ponuditi će se sljedećem najpovoljnijem ponuditelju.

Povjerenstvo zadržava pravo da bez obrazloženja prihvati ili odbije pojedinu ponudu ili poništi ovaj natječaj u cijelosti i pri tome ne snosi nikakvu odgovornost prema odbijenim ponuditeljima.

KLASA: 406-01/21-01/01

URBROJ: 2137/10-21-2

Gornja Rijeka, 25. veljače 2021.

Voditelj povjerenstva za provedbu natječaja:

Andreja Bogdan

Prilog 1.

**PONUDBENI LIST**

**Predmet javnog natječaja: prodaju rabljenih vozila u vlasništvu Općine Gornja Rijeka**

|  |
| --- |
| PODACI O PONUDITELJU |

|  |  |
| --- | --- |
| **Ime i prezime /naziv/ adresa i sjedište ponuditelja:** |  |
| **OIB:** |  |
| **Adresa za dostavu pošte:** |  |
| **Broj telefona/mob.:** |  |
| **Adresa e-pošte:** |  |
| VOZILO | |
| **Marka vozila za koje se daje ponuda:** |  |
| CIJENA | |
| **PONUĐENA CIJENA:**  **(**brojkama) |  |

Uz ponudbeni list obavezno priložiti:

- presliku osobne iskaznice ponuditelja fizičke osobe, odnosno presliku izvatka iz sudskog, obrtnog i drugog registra za ponuditelja pravnu osobu

U \_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_2021. god.

\_\_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(potpis ponuditelja ili ovlaštene osobe ponuditelja)